Vivi Bach

Vivi Bach (an un for sik Vivi Bak, ok Vivienne Bach; * 3. September 1939 in Kopenhagen; † 22. April 2013 in Santa Eulària, Ibiza, Spanien) weer en Singersche, Schauspelersche, Feernsehmoderatorsche un Schrieversche ut Däänmark.

 Leven 
Al as Kind weer de Bäckerdochter dull up Singen un Danzen. As Schölersche up'n Gymnasium is se in en Jazzkeller uptreden. Na de Scholen hett se sik utbillen laten un woll Maskenbildnersche weern. Man de Utbillen hett se nich to Enne brocht un hett Unnerricht in Gesang un Schauspeel nahmen. As Singersche vun en Band is se up en eerste Tournee gahn. In Kopenhagen hett se denn eerste lüttjere Rullen an't Theater kregen. De Press hett dat goot upnahmen. 

1956 hett se de eerste Filmrull kregen. Annere folgen bold na. Ok in Düütschland weer de junge Deern ut Däänmark to sehn, tohopen mit Hans-Joachim Kulenkampff hett se 1959 to'n eersten Mol in en düütschen Film mitspeelt. Achterna kemen sunnerlich Musikstriepen ahn groden Anspruch. Dor is se an de Sieten vun Peter Alexander, Rex Gildo, Bill Ramsey, Fred Bertelmann un Gus Backus upträden.  Bovento hett se noch in internatschonale Film mitspeelt, as den Italowestern Le Pistole non discutono (1964, up düütsch: Die letzten Zwei vom Rio Grande) mitspeelt. 

Ehre Loopbahn as Singersche in Düütschland gung 1960 los mit en Duett mit Rex Gildo bi Electrola, man in datsülvige Johr is se na Philips gahn, wo bit 1964 olben Platen mit ehr rutbrocht wurrn sünd. An'n besten lopen is dor wedder en Duett bi, dütmol mit Gerhard Wendland: Dat weer de düütsche Verschoon vun den US-Hit „Hey Paula“ vun Paul & Paula unner den Titel „Hey Vivi – Hey Gerhard“. Dat weer ehr eenzigsten Titel, de in de düütsche Hitparade unnerkamen konn. Ok, as se 1965 na Ariola gahn is, is dat in de Charts nich beter lopen. 

Gor nix is dor vun wurrn, as se versocht hett, en egen Filmfirma up to maken. Bach hett den Krimi Das Geheimnis der roten Quaste produzeert, man de hett nich veel Tokiekers funnen. Goot an de Saak weer for ehr avers, dat se bi düssen Film den Schauspeler Dietmar Schönherr kennen lehrt hett, den se 1965 heiraden dö. Mit em hett se achterna noch twee Film dreiht: Ein Ferienbett mit 100 PS un Blonde Fracht für Sansibar. Ok bi de Science-Fiction-Serie Raumpatrouille weer se in de Folg kampf um die Sonne an Schönherr siene Siet to sehn. Ehr se Schönherr freen dö, weer se al mol mit Heinz Seebeck ut Wien verheiraat' ween. 

Tohopen mit Schönherr hett se denn anfungen, in't Feernsehn as Moderatorsche to arbeiden. To een vun de leevsten düütschen Feernsehstars is de „däänsche Bardot“ dör de Feernsehserien Gala-Abend der Schallplatte un sunnerlich dör de 24 Folgen vun de Speelshow Wünsch Dir was (1969–1972) wurrn. Goot ankamen is se ok 1969 in de Unnerholens-Serie Luftsprünge an de Siet vun Luis Trenker un Toni Sailer. 

1973 hett de WDR en personality-Show unner den Titel Vivat Vivi rutbrocht. Dor hett Bach sik vun allerhand Sieten wiest, man amenn is se dor doch nich mit ankamen. 1976 hett se ehre leste Schallplate rutgahn laten. Dat weer en Duett mit Dietmar Schönherr ("Das Leben meint es gut mit Dänen und mit denen, denen Dänen nahe stehen"). Achterna hett se sik torüchtrocken in't Privatleven. 

Later weer se togange as Malersche, Illustratorsche un Schrieversche vun Kinnerböker un hett Schönherr unner de Arms grepen bi siene sozialen Engagements. Mit em hett se vun 1990 af an in Santa Eulària up Ibiza leevt. Dor is se an'n 22. April 2013 sturven, wiel dat Hart nich mehr mitspeelt hett.Fernsehlegende Vivi Bach ist tot († 73) op tagesschau.de an’n 23. April 2013, afropen an’n 23. April 2013

 Diskografie 
 A/B-Siet Rutkamen Platenfirma Singen – Swingen / Die Cowboys von der Silver-Ranch 8/1960 Electrolamit Rex Gildo Alle Männer sind Räuber / Mi scusi, mi scusi, Signor 10/1960 Philips Voulez-vous Monsieur / Playboy 1/1961 Philips In Ko-Ko-Kopenhagen / Tu was du willst 7/1961 Philips Ein kleines Indianergirl / Sieben süße Küsse 1/1962 Philips Wenn die Musik spielt am Wörthersee / Das süße Leben 5/1962 Philips Wo ist der Mann mit dem Bart / Da kam ein junger Mann 8/1962 Philips Hey Vivi – Hey Gerhard / Kleines Haus 5/1963 Philipsmit Gerhard Wendland King-Hully-Gully / Die Musik und die Liebe 11/1963 Philips Ja, wenn der Mondschein nicht wär / Tivoli-Twist 12/1963 Philips Sole, Sole, Sole / Nachts sind Küsse noch einmal so 2/1964 Philipsmit Dietmar Schönherr Let’s Shake / Dreamy Boy 6/1964 Philips Bei mir beißen nicht nur kleine Fische an / Wo sind die Stunden 1964 Prom Hey Boy, geh' deinen Weg / Jeder nennt mich Baby 3/1965 Ariola Snib Snab Snob / Leg die Pistole weg 8/1965 Ariola Oh Mr. Brown / Wenn du mich abends küßt 11/1965 Ariola Hvad Gør En Teenager Med Kærlighed (Teenager In Love) 1977 KMF Hva' Gør Det (Living Doll) 1977 KMF

 Later rutkamen
 nah 1967: Das Farbfernsehpaar (fontana, LP)
 1967: Gala-Abend der Schallplatte (Teldec, LP)
 1968: Berühmte Eltern erzählen Märchen (Poly, LP)
 1968: Du und ich (Cornet, LP, mit Dietmar Schönherr)
 1969: Summ, Summ, Summ
 1969: Gala-Abend der Schallplatte (Teldec, LP)
 1971: Keep Swinging
 1971?: Wünsch dir was (Elektrola)
 1975: Lieder für die Frau um 30 (LP)
 ?: Zwei (BASF, LP)
 1976: Der Duft der großen Welt / In der guten alten Zeit (Prom, Single, mit Dietmar Schönherr)
 1980: Vores gade (Ed. Wilhelm Hansen, LP, mit Otto Brandenburg)
 2006: Jugendsünden (Bear, CD)

 Filmografie 
 Johr Titel Synchroonsnacker 1958 Krudt og klunker   1959 Immer die Mädchen — 1960 Gitarren klingen leise durch die Nacht — 1960 Kriminaltango — 1960 Schlager-Raketen — 1960 Wir wollen niemals auseinandergehen — 1961 Die Abenteuer des Grafen Bobby — 1961 …und du, mein Schatz, bleibst hier — 1961 Am Sonntag will mein Süsser mit mir segeln gehn — 1962 Verrückt und zugenäht — 1962 Der verkaufte Großvater — 1962 Die Post geht ab — 1963 Unsere tollen Nichten — 1963 Das Rätsel der roten Quaste — 1963 Death Drums Along the Riverdt.: Todestrommeln am großen Fluß Ursula Herwig 1964 Holiday in St. Tropez — 1964 Le pistole non discutonodt.: Die letzten Zwei vom Rio Bravo   1965 Mozambiquedt.: Blonde Fracht für Sansibar   1965 Tausend Takte Übermut — 1966 Upperseven, l’uomo da uccideredt.: Der Mann mit den tausend Masken   1966 Ski Feverdt.: Liebesspiel im Schnee   1967 Con la muerte a la espaldadt.: Operation Taifun   1967 Herrliche Zeiten im Spessart — 1968 Det er så synd for farmand   1969 April – April — 1969 Ein Tag ist schöner als der andere — 1969-70 Luftsprünge, Feernsehreeg —

 Utteken 
Vivi Bach is 1971 tosamen mit Dietmar Schönherr un Peter Behle mit de Golden Kamera in de Kategorie Best Entertainmentshow uttekent worrn för de Sennen Wünsch dir was. För de glieke Show weer se 1973 tosamen mit Schönherr ok mit den Bambi ehrt.

 Literatur 
 Vivi Bach: Ein Kind aus Kopenhagen – Bilder und Geschichten, selbst gemalt und selbst erzählt. Marion von Schröder Verlag, Düsseldorp 1971, ISBN 3-547-71105-3

 Borns 

 Weblenken 

 Literatur vun un över Vivi Bach in’n Katalog vun de Düütschen Natschonalbökeree
 Vivi Bach (Vivi Bak) up danskefilm.dk in de Dansk Film Database (däänsch)
 Vivi Bach auf dfi.dk bi't Däänsch Filminstitut (däänsch)
 Vivi Bach in de Svensk Filmdatabas auf sfi.se (sweedsch)
 Vivi Bach Filmcover

Kategorie:Schauspeler
Kategorie:Singer
Kategorie:Börger von Däänmark
Kategorie:Fru
Kategorie:Boren 1939
Kategorie:Storven 2013